ઉપરોક્ત હકીકત સામે લાવવા પાછળ કારણ એક જ છે કે આજકાલ લોકો કોઇપણ ટેનીસ પ્લેયરે કેટલી ટુર્નામેન્ટ અને ખાસકરીને ગ્રાન્ડસ્લેમ ટુર્નામેન્ટની જીતની સંખ્યા તેમજ તેમની લાઈફ ટાઈમ પ્રાઈઝ મનીની રકમ પરથી એ ખેલાડીની મહાનતા નક્કી કરે છે. રોડ લેવરે પણ 11 ગ્રાન્ડસ્લેમ જીતી હતી પરંતુ 1969માં એક વર્ષમાં ચારેય ગ્રાન્ડસ્લેમ જીત્યા બાદ તેઓ એકપણ ગ્રાન્ડસ્લેમ જીતી શક્યા ન હતા. આમ વધુ ગ્રાન્ડસ્લેમ ન જીતવા પાછળ ઘણા બધા કારણો છે અને એક મહત્ત્વનું કારણ એ પણ છે કે ગઈ સદીના ઘણાબધા વર્ષો સુધી આ ચારેય ગ્રાન્ડસ્લેમ ટુર્નામેન્ટના આયોજકો બધા મોટા ખેલાડીઓને રમવાનું આમંત્રણ આપતા પણ ન હતા.